רצח אופי (סדרת טלוויזיה)

רצח אופי (באנגלית: The Alienist) היא סדרת טלוויזיה אמריקאית מסוגת דרמת מתח פסיכולוגית תקופתית, המבוססת על הרומן בעל אותו שם מאת קיילב קאר. עונתה הראשונה של הסדרה כללה עשרה פרקים<ref></ref><ref></ref> ששודרו לראשונה ברשת TNT ב-21 בינואר 2018, לפני הצגת הבכורה הרשמית שלה ב-22 בינואר 2018. פרק הסיום של העונה הראשונה שודר ב-26 במרץ 2018.<ref></ref>

בסדרה מככבים דניאל בריהל, לוק אוונס ודקוטה פנינג כצוות אד הוק שחובר באמצע שנות 1890 בניו יורק כדי לחקור רוצח סדרתי שרוצח ילדי רחוב. הסדרה משלבת עובדות עם בדיות על ידי הכללת דמויות שהן דמויות היסטוריות, כמו תיאודור רוזוולט, שכיהן בתפקיד מפכ"ל המשטרה בשנים 1895-1897.<ref></ref> ב-16 באוגוסט 2018, TNT הזמינה סדרת המשך המבוססת על רומן ההמשך.<ref></ref> העונה השנייה, תחת הכותרת The Alienist: Angel of Darkness (המבוססת על רומן ההמשך בשם זה ), אמורה לצאת לבכורה ב-19 ביולי 2020.<ref></ref> זכויות ההפצה הבינלאומיות נרכשו על ידי Netflix.<ref></ref>

בישראל, הסדרה ניתנת לצפייה באמצעות שירות ההזרמה של נטפליקס.

== תקציר עלילת הסדרה ==
=== עונה 1 ===
שנת 1896, כאשר סדרת מקרי רצח של זונות ממין זכר מתרחשים בניו יורק, המפכ"ל החדש, טדי רוזוולט, קורא לד"ר לאסלו קרייזלר, פסיכולוג פלילי וג'ון מור, מאייר עיתונים, לנהל את החקירה בסתר. מצטרפת אליהם שרה האוורד, מזכירת המפכ"ל, כמו גם האחים התאומים היהודים מרקוס ולוציוס אייזקסון, שניהם בלשים במחלקת המשטרה של ניו יורק (NYPD).

הצוות מוצא התנגדות בתוך המשטרה לחקירתם, בעיקר מצד קפטן קונור והפקח בירנס שפרש לאחרונה, שניהם מחויבים יותר להגן על המוניטין של החברה הגבוהה של ניו יורק מאשר למצוא את הפושעים; כמו גם מהאזרחים העניים והמעמד הנמוך והפועלים שלא סומכים עליהם מפני שהם באים מבחוץ.
=== עונה 2 ===
שנת 1897. על רקע הוצאתה להורג בכיסא חשמלי של מרתה נאפ בכלא סינג סינג, לאחר שהואשמה ברצח תינוקה, שרה האוורד, יחד עם לאסלו קרייזלר ועיתונאי הניו יורק טיימס ג'ון מור, מקימים סוכנות בילוש פרטית פורצת דרך והם עושים הכל כדי לגלות את הרקע למקרה ויעשו ככל שנדרש כדי למצוא את בתו החטופה של אציל ספרדי. בעוד שרה מתעמקת בחקירות פשיעה, ג'ון עושה כמיטב יכולתו למצוא איזון בין חייו האישיים והמקצועיים כשהוא חוקר את העולם התחתון של ניו יורק.

== סקירת סדרה ==

== שחקנים ודמויות ==
* דניאל בריהל כד"ר לאסלו קרייזלר,<ref name="Deadline Hollywood November 28, 2016"></ref> פסיכיאטר<ref></ref> שהתמקד לאחרונה בילדים הסובלים ממחלות נפשיות, שנקרא על ידי חברו לשעבר מהרווארד תיאודור רוזוולט לנסות להבין את הפסיכולוגיה שמאחורי מעשי רצח ילדים מזעזעים. הוא גרמני ובא ממשפחה אמידה. מתגורר לבדו לצד נערתו המשרתת. יש לו זרוע פגועה, ולעיתים קרובות הוא מחפש תובנה אצל חולים עבריינים בחקירותיו ובמחקריו.
* לוק אוונס כג'ון שולר מור, קריקטוריסט ומאייר מהניו יורק טיימס, כמו גם איש חברה שלמד בהרווארד עם ד"ר קרייזלר ורוזוולט. מתגורר עם סבתו, ומנוכר מאביו בעקבות מות אחיו. הוא יפה תואר, אך הוא אלכוהוליסט ומבקר קבוע בבתי בושת, ונשאר לא נשוי לאחר ארוסתו עזבה אותו לטובת גבר אחר. כמו רוזוולט, הוא מכיר את שרה מאז שהייתה צעירה.
* בריאן גראתי כתאודור רוזוולט,<ref name="Deadline Hollywood April 19, 2017"></ref> אז המפכ"ל החדש של משטרת ניו יורק. למד בהרווארד עם ד"ר קרייזלר ומור, שניהם קוראים לפתוח בחקירה סודית ומקבילה בנושא מעשי הרצח בילדים. הוא מעסיק את שרה האוורד כמזכירתו, לאחר שהכיר את אביה, וחושב עליה טובות.
* רוברט ריי ויזדום כסיירוס מונטרוז.<ref name="Deadline Hollywood February 8, 2017"></ref>
* דגלאס סמית כמרקוס אייזקסון,<ref name="Deadline Hollywood February 28, 2017"></ref> בלש יהודי צעיר שרוזוולט מגייס לעבוד עם קרייזלר, מור והווארד. הוא אחיו התאום של לוציוס, וכמו אחיו, בקיא היטב במדע ובחקירת זירת פשע. הוא מסתבך עם סוציאליסט יהודי.
* מתיו שיר כלוציוס אייזקסון,<ref name="Deadline Hollywood February 17, 2017"></ref> אחיו התאום של מרקוס ובלש ב-NYPD. הוא הרבה יותר זהיר ומאופק ממרקוס, ושש להשתמש בטכניקות המדעיות האחרונות כדי לפתור פשעים.
* ק'אוריאנקה קליצ'ר כמרי פאלמר, עוזרתו של קרייזלר. אילמת ומשתמשת בשפת הסימנים כדי לתקשר ויש לה חיבה לקרייזלר.
* מאט לינץ' כסטיבי טאגרט.<ref name="Variety"></ref>
* דקוטה פנינג כשרה האוורד,<ref name="Deadline Hollywood January 14, 2017"></ref> אשת חברה צעירה שהופכת למזכירה של רוזוולט והאישה הראשונה המועסקת על ידי משטרת ניו יורק. היא בילתה בבית הבראה לאחר מות אביה, שרוזוולט ומור הכירו שניהם. היא מורכבת ונחושה לא לאפשר לעמיתיה הגברים לזלזל בה. היא מסתבכת בקשר בין רוזוולט לקרייזלר ומור. הדמות מבוססת באופן רופף על סיפורה האמיתי של איזבלה גודווין, הבלשית הראשונה של ניו יורק.<ref></ref>

== קישורים חיצוניים ==
* 

== הערות שוליים ==

קטגוריה:סדרות דרמה היסטוריות
קטגוריה:סדרות דרמה תקופתית אמריקאיות
קטגוריה:ניו יורק בתרבות ובאמנות